Lav et referat af nedenstående tekst:

Tekst:
Det får i første omgang ingen konsekvenser for Club Stygge, at TV 2 Echo i dokumentaren 'Drugged i nattelivet' afslørede større narkoproblemer på natklubben. Bevillingsnævnet i Aalborg Kommune besluttede torsdag på et møde, at Club Stygge beholder sin bevilling, men at der vil blive lavet en redegørelse af forholdene på natklubben. Det skridt er dog ikke drastisk nok, mener byrådsmedlem Daniel Borup fra Venstre. Han ønsker at få kommunens jurister til at vurdere, om man som minimum kan inddrage Club Stygges nattilladelse. - Vi har bedt om, at redegørelsen indeholder en vurdering af, hvorvidt vi kan tilbagekalde Club Stygges nattilladelse, siger Daniel Borup (V). Hvis man fratager Club Stygge nattilladelsen, vil det betyde, at man fra kommunal side indskrænker klubbens åbningstid, så der ikke kan serveres alkohol i nattetimerne. Vil have politiet ud på dansegulvet Venstre er ikke repræsenteret i Bevillingsnævnet i Aalborg Kommune. Nævnet har fået en juridisk vurdering af, om de dokumenterede forhold på Club Stygge var tilstrækkelige til, at man kunne skride til handling og for første gang nogensinde fratage en restauration bevillingen. - Der er ikke juridisk grundlag for at indføre sanktioner eller inddrage Club Stygges bevilling, siger Lasse Frimand Jensen (S), der er formand for Bevillingsnævnet i Aalborg Kommune. Daniel Borup mener, at politiet er nødt til at gøre en større indsats for at dokumentere de problemer med narkotika, som TV 2 Echos dokumentar afslørede. - Juraen skal være på plads, og hvis politiet ikke har de nødvendige beviser for at kunne tilbagetrække bevillingen, så kunne det være, at de skulle begynde at samle deres egne beviser frem for at sætte deres lid til noget tv-materiale, siger Daniel Borup. Hvad skal politiet gøre? - Man kunne jo næsten håbe, at der er uniformerede betjente på dansegulvet hver fredag og lørdag fremadrettet, siger Daniel Borup. Fokusområde for politiet Nordjyllands Politi vil ikke i detaljer kommentere, hvad de gør for at komme narkotikaproblemer i nattelivet til livs. Men det er et indsatsområde for politiet. - Vi har haft et rigtig stort fokus på, at det skal være trygt at gå i byen i Vesterå og Jomfru Ane Gade, og vi har et rigtig, rigtig stort fokus på at holde narkotika ude i nattelivet, og det arbejder vi også på fremadrettet, siger vicepolitiinspektør Sune Myrup fra Nordjyllands Politi. Og det ekstra fokus, hvad indebærer det? - Det indeblærer blandt andet en kontrolaktion som den, man har set for nylig, hvor vi ganske massivt har været inde og kontrollere bestemte beværtninger, siger Sune Myrup.

Referat:
Bevillingsnævnet i Aalborg Kommune har besluttet, at Club Stygge kan beholde sin bevilling, men byrådsmedlem ønsker øget kontrol med natklubben.